|  |  |
| --- | --- |
| ***КЈС1\****  Број:  ***место и датум*** | ***КЈС2***  Број:  ***место и датум*** |

На основу члана 3. став 1. тачка 3) Правилника о заједничким критеријумима за организовање и стандардима и методолошким упутствима за поступање и извештавање интерне ревизије у јавном сектору („Службени гласник РС“, број 99/2011, 106/2013 и 84/23), уз сагласност Централне јединице за хармонизацију Министарства финансија, закључује се

**СПОРАЗУМ**

**О ОБАВЉАЊУ ПОСЛОВА ИНТЕРНЕ РЕВИЗИЈЕ**

између:

**1. *Корисник јавних средстава (код кога се обавља ИР)*,** кога заступа ***руководилац КЈС*** ***име и презиме***, ( у даљем тексту: ***КЈС1***) и

**2. *Корисник јавних средстава (који обавља ИР)***, кога заступа ***руководилац КЈС*** ***име и презиме***, ( у даљем тексту: ***КЈС2***),

**Члан 1.**

Потписнице споразума сагласно констатују да је чланом 3. став 1. тачка 3) Правилника о заједничким критеријумима за организовање и стандардима и методолошким упутствима за поступање и извештавање интерне ревизије у јавном сектору, прописано да интерну ревизију корисници јавних средстава могу да успоставе обављањем интерне ревизије од стране јединице интерне ревизије другог корисника јавних средстава, на основу споразума, уз претходну сагласност Централна јединица за хармонизацију Министарства финансија.

***Интерним актом КЈС1 (назив) број: од године*** прописано је да ће се функција интерне ревизије у ***КЈС1*** обезбедити обављањем интерне ревизије од стране јединице интерне ревизије другог корисника јавних средстава, на основу споразума.

**Члан 2.**

Овим споразумом ***КЈС1*** поверава ***КЈС2*** обављање послова интерне ревизије у ***КЈС1***.

Потписнице споразума су сагласне да ће послове из става 1. овог члана обављати, запослени на пословима интерне ревизије у ***Јединици за интерну ревизију*** ***КЈС2*** (у даљем тексту: интерни ревизор).

**Члан 3.**

Руководилац ***Јединице за интерну ревизију*** ***КЈС2***, у складу са расположивим ресурсима, планира обављање ревизије у ***КЈС1*** на основу дугорочних циљева, процене ризика, обима и сложености пословних процеса, обима средстава којима располаже, броја запослених и консултација са руководством ***КЈС1***.

Руководилац ***Јединице за интерну ревизију*** ***КЈС2*** припрема и подноси на одобрење ***руководиоцу КЈС1*** нацрт Повеље интерне ревизије ***КЈС1***, стратешки и годишњи план интерне ревизије ***КЈС1***.

**Члан 4.**

За обављање интерне ревизије у ***КЈС1***, интерним ревизорима је на располагању ***број*** ревизор дана у току календарске године.

**Члан 5.**

Интерни ревизор на основу објективног прегледа доказа обезбеђује руководству ***КЈС1*** уверавање о адекватности и функционисању постојећих процеса управљања ризиком, контроле и управљања, односно да ли ови процеси функционишу на предвиђен начин и омогућују остварење циљева ***КЈС1***.

Интерни ревизор помаже у постизању циљева ***КЈС1*** примењујући систематичан и дисциплинован приступ у оцењивању система финансијског управљања и контроле у односу на:

- управљање ризиком од стране руководства,

- усклађеност пословања са законима, интерним актима и уговорима,

- поузданост и потпуност финансијских и других информација,

- ефикасност, ефективност и економичност пословања,

- заштиту информација,

- извршење задатака и постизање циљева.

**Члан 6.**

Интерни ревизор је дужан да ревизије у ***КЈС1*** обавља у складу са одредбама члана 82. Закона о буџетском ситему („Службени гласник РС”, бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. зaкoн, 103/2015, 99/2016, 113/2017, 95/2018, 31/2019, 72/2019, 149/2020 118/2021, 138/2022, 118/2021 - др. закон, 138/22, 92/23 и 94/24), Правилника о заједничким критеријумима за организовање и стандардима и методолошким упутствима за поступање и извештавање интерне ревизије у јавном сектору („Службени гласник РС“, број 99/2011, 106/2013 и 84/23) и Међународним стандардима интерне ревизије.

Интерни ревизор је дужан да се у свом раду придржава Повеље интерне ревизије ***КЈС1***, Етичког кодекса, приручника којим се прописује методологија рада упутстава и инструкције које, у складу са Законом о буџетском ситему, доноси министар финансија.

Интерни ревизор је дужан да чува тајност података и информација које су му стављене на располагање у поступку ревизије, осим ако законом није друкчије прописано.

**Члан 7.**

***КЈС1*** је дужан да, интерном ревизору, обезбеди неограничен приступ руководиоцима, запосленима и средствима који су у вези са спровођењем ревизије.

***КЈС1*** је дужан да, интерном ревизору, обезбеди право приступа свим информацијама, укључујући и поверљиве, као и приступ свим расположивим документима и евиденцијама потребним за спровођење ревизије.

Одговорна лица ***КЈС1*** су дужна да на захтев интерног ревизора доставе све неопходне податке, прегледе, мишљења, документе или неку другу информацију у вези са спровођењем ревизије.

**Члан 8.**

Интерном ревизору који обавља интерну ревизију у ***КЈС1*** не може се доделити обављање било које друге функције и активности у ***КЈС1***, осим активности интерне ревизије.

У случају да интерном ревизору није омогућен приступ свим руководиоцима, запосленима, средствима, информацијама, документима и евиденцијама потребним за спровођење ревизије, као и у случају могућег сукоба интреса, интерни ревизор је дужан да обавести руководица ***Јединице за интерну ревизију*** ***КЈС2***, који је у обавези да о томе, у писаној форми, обавести ***руководиоца КЈС1***.

**Члан 9.**

Руководилац ***Јединице за интерну ревизију*** ***КЈС2*** обавезан је да ***руководиоцу КЈС1*** достави годишњи извештај о раду интерне ревизије у ***КЈС1*** до 15. марта текуће године за претходну годину, коришћењем упитника који припрема и објављује, на интернет презентацији Министарства финансија, Централна јединица за хармонизацију Министарства финансија.

**Члан 10.**

Радни папири који документују прибављене информације, извршене анализе и подршку закључцима и резултатима рада, извештаје, прикупљену документацију и копије прикупљене документације, напомене прегледа и преписку који су у вези са спровођењем ревизије, припреме стратешких и годишњих планова интерне ревизије у ***КЈС1***, без обзира на медиј на који се складиште, су власништво ***КЈС1***.

Интерни ревизори су обавези да целокупну прикупљену и израђену документацију из предходног става овог члана, по завршетку сваке појединачне ревизије доставе ***КЈС1***, а најкасније до дана важења овог споразума.

**Члан 11.**

***КЈС1*** је у обавези да интерним ревизорима обезбеди непходне услове за рад и накнади настале трошкове у вези вршења интерне ревизије у ***КЈС1***.

**Члан 12.**

Овај споразум се закључује на неодређено време.

**Члан 13.**

Стране потписнице могу раскинути овај споразум договорно или отказом једне или друге стране, са отказним роком од 30 дана. За време отказног рока потписнице споразума обавезне су да уредно извршавају преузета права и обавезе.

**Члан 14.**

На сва питања која нису регулисана овим споразумом, примењиваће се релевантни позитивни прописи.

**Члан 15.**

Све евентуалне измене и допуне овог споразума вршиће се споразумно у писаној форми уз обострано потписивање.

**Члан 16.**

Овај споразум је сачињен у 5 (пет) истоветних примерака, од којих споразумним странама припада по 2 (два) примерка, а 1 (један) ***КЈС1*** доставља Централној јединици за хармонизацију Министарства финансија ради прибављања сагласности.

**Члан 17.**

Споразум и све евентуалне измене и допуне овог споразума ступају на снагу даном обостраног потписивања, по добијању сагласности Централне јединица за хармонизацију Министарства финансија.

|  |  |
| --- | --- |
| ***руководилац КЈС2***  \_\_\_\_\_\_\_\_\_\_\_\_\_\_\_\_\_\_\_\_\_\_ | ***руководилац КЈС1***  \_\_\_\_\_\_\_\_\_\_\_\_\_\_\_\_\_\_\_\_\_ |
| ***(име и презиме)*** | ***(име и презиме)*** |

**\* *текст*** ускладити одговарајућим називима